༡དམངས་ཁྲོད་རྩོམ་རིག་ནི་མི་དམངས་མང་ཚོགས་ཀྱིས་ཡིད་འཛིན་ལ་བརྟེན་ནས་ཉར་ཚགས་བྱེད་པ་ཞིག་ཡིན་མོད།ཡིད་འཛིན་ནི་རྒྱུན་པར་ཡིག་ངོས་སུ་ཕབ་པ་ལྟར་འགྱུར་བ་མེད་པ་ཞིག་མིན་པར་།རྩོམ་རིག་གི་ནང་དོན་ཉར་ཚགས་བྱེད་བདེ་ཡང་ཁྱབ་གདལ་བྱེད་སྐབས་འགྱུར་བ་ཅུང་ཙམ་རེ་འབྱུང་སྲིད།དམངས་ཁྲོད་ཀྱི་གླུ་བ་དང་སྒྲུང་བ་སུ་ཡིན་ཡང་སྔར་གྱི་རྩོམ་རྙིང་ཇི་བཞིན་ཆད་ལྷག་མེད་པར་འཆད་ལེན་བྱེད་དཀའ་བ་དང་ཉན་མཁན་གྱི་བློ་ལ་ཇི་བཞིན་ངེས་དཀའ་བས།སྐབས་འགར་ཡིད་ནས་བརྗེད་དེ་སྔར་ཡོད་ལ་ཆད་ལུས་བྱུང་བ་དང་།སྐབས་འགར་གོ་ལོག་བརྡ་ལོག་བྱུང་བ།ཡང་སྐབས་འགར་སྔར་མེད་པ་ཅིག་རང་ཉིད་ཀྱི་བསམ་བློའི་ཆགས་སྡང་ལྟར་ཁ་སྣོན་བྱས་ཏེ་དམངས་ཁྲོད་རྩོམ་རིག་ལ་ཕྱོགས་གང་ཅིའི་ཐད་གཞན་འགྱུར་བྱུང་བ་རེད།